text: Падлетка, які забіў вучня і настаўніцу ў школе ў Стоўбцах, пасадзілі на максімальна магчымыя 13 гадоў
  11.09.2019 / 16:08 4
  Былы вучань стаўбцоўскай школы прызнаны вінаватым у забойстве настаўніка і 11-класніка, а таксама ў замаху на забойства ў дачыненні да яшчэ двух школьнікаў. Прысуд — 13 гадоў пазбаўлення волі ў выхаваўчай калоніі. З-за ўзросту абвінавачанага справа слухалася ў закрытым рэжыме, публічна абвясцілі толькі прысуд, піша Tut.by.
  Трагедыя адбылася 11 лютага. Вучань 10 класа Вадзім Мілашэўскі прыйшоў на заняткі загадзя, каля 7.40. Пакінуў партфель і выйшаў з кабінета. Затым вярнуўся і з нажом напаў на настаўніцу гісторыі Марыну Пархімовіч, якая павінна была весці першы ўрок. За педагога паспрабавалі заступіцца два аднакласнікі, у выніку яны атрымалі раненні. Пасля гэтага абвінавачаны выбег з класа, зайшоў у суседні кабінет, дайшоў да апошняй парты і напаў на вучня 11-га класа Аляксандра Раманава, хлопец памёр на месцы. Вадзім збег, але праз дзве гадзіны яго затрымалі. У заплечніку ў яго знайшлі малаток, а пры асабістым вобшуку — дымавыя шашкі і петарды. Так храналогію тых падзей апісваў Следчы камітэт.
  Пра загінулую настаўніцу яе былыя вучні выказваліся самымі цёплымі словамі. Сашу Раманава апісвалі як мэтанакіраванага і прыязнага хлопца. Пра Вадзіма казалі, што ён быў спакойным і бесканфліктным, добра вучыўся і не меў праблем з паводзінамі. Ніхто не мог паверыць, што ён здольны на такое злачынства. Таму матыў — што рухала падлеткам — выклікаў заканамерныя пытанні ў многіх.
  Вадзіма Мілашэўскага прызналі вінаватым у забойстве дзвюх асобаў з асаблівай жорсткасцю з хуліганскіх меркаванняў, замаху на забойства двюх асобаў з асаблівай жорсткасцю з хуліганскіх меркаванняў і асабліва злосным хуліганстве. Вядома, што пракурор прасіў для Вадзіма Мілашэўскага 13 гадоў пазбаўлення волі — гэта максімальна магчымы тэрмін з улікам таго, што на момант здзяйснення злачынства падлетку было менш за 16 гадоў.
  Бацька загінулага Аляксандра Раманава ў судзе. Фота Вадзіма Заміроўскага, TUT.BY
  Чытайце: Бацька забітага ў Стоўбцах школьніка пракаментаваў прысуд забойцу сына
  Згодна з вынікамі медыцынскага агляду, падлетак не знаходзіўся ні ў стане алкагольнага ап'янення, ні пад уздзеяннем наркатычных і псіхатропных рэчываў. Псіхолага-псіхіятрычная экспертыза паказала, што Вадзім Мілашэўскі ў поўнай меры мог усведамляць значэнне сваіх дзеянняў і кіраваць імі. Сваю віну абвінавачаны прызнаў часткова.
  Судовае пасяджэнне праходзіла ў закрытым рэжыме, паколькі на момант здзяйснення злачынства школьніку было менш за 16 гадоў. Акрамя таго, у матэрыялах справы ўтрымліваюцца звесткі аб стане яго здароўя — медыцынская таямніца.
  Адзначым, што рашэнне суда пакуль не ўступіла ў законную сілу і можа быць абскарджана ў Вярхоўным судзе.
  11.09.2019 / 17:38
  Много... модет реально довели?
  Гэта не пакаранне. Гэта здзек над забітымі.
  Вы паглядзіце на яго, погляд дзебіла.
  Пажыццевае лячэнне ў самых жорсткіх умовах- такое павінна было быць! На жаль у Беларусі няма дактароў. Як па-загаду вышэй кіруючых- адразу знаходзяць псіхічнае захворванне, без усялякіх даследванняў. А дзе на самой справе небяспечны для асяроддзя псіхічна хворы- не - здаровы! Цікавая краіна ў нас!
  11.09.2019 / 21:59
  Гэтага дал...ба трэба было проста пасадзіць на ўсё жыцьцё за краты .Ён нічым не лепшы за гітлераўскіх нацыстаў.
  Тысячы беларусаў развіталіся з Аляксандрам Тарайкоўскім — дэманстрантам, застрэленым падчас пратэстаў супраць дыктатуры ФОТЫ 2